Surfklubben Nasa har netop lavet en aftale med Thisted Kommune vedrørende de vindmøller, kommunen har planer om at opføre ved Hanstholm. - Idéen er, at det er muligt at stoppe møllernes rotation, hvis det bliver et problem for surferne. Stoppe dem, så de ikke roterer, når der skal surfes. Vi har set på, hvor mange dage det kan være nødvendigt - men det er noget, der skal afdækkes fremadrettet, forklarer Stian Eide, der er formand for Nasa til TV MIDTVEST. Sagen er opstået, fordi surferne mener, at vindmøllerne ødelægger de gode surfforhold. Vindmøllerne skal efter planen sættes op i løbet af efteråret.

Opsummering:
Tre nye vindmøller har været stridspunktet mellem en surfklub og Thisted Kommune. Men nu har parterne løst problemet.